Babelscape/SREDFM huggingface dataset:
Ούγος της Αλσατίας

Ο Ούγος της Αλσατίας (855 – 895) ήταν γιος του Λοθαρίου Β’, βασιλιά της Λοθαριγγίας, και της Βαλδράδας.

Δεν κληρονόμησε το βασίλειο του πατέρα του ούτε δέχθηκε από τον Λουδοβίκο τον Γερμανικό το δουκάτο της Αλσατίας. Όταν ο ξάδελφος του, Λουδοβίκος ο Τραυλός, πέθανε (879), πήρε την εξουσία στην Λοθαριγγία υπό μορφή τυραννίας, αποφεύγοντας να αναγνωρίσει την διαδοχή των γιων του Λουδοβίκου, Λουδοβίκο Γ’ και Καρλομάν της Γαλλίας στο βασίλειο της Γαλατίας και τον Μπόζο στην Προβηγκία. Ο Λουδοβίκος ο νεώτερος, γιος του Λουδοβίκου του Γερμανικού, ήρθε να υποστηρίξει τα ανίψια του Λουδοβίκο και Καρλομάνο, πολιόρκησε και έκαψε (880) το κάστρο του Βερντέν που κατέφυγε ο Ούγος. 

Στις 23 Απριλίου 882, ο Λουδοβίκος ο νεώτερος έδωσε σαν δώρο τον Ούγο το δουκάτο της Αλσατίας, αλλά ο Ούγος εξεγέρθηκε ξανά εναντίον του λίγο αργότερα και ο Λουδοβίκος τον καταδίωξε στην Βουργουνδία (883). Την ίδια χρονιά πάντρεψε την αδελφή του Γκιζέλα με τον Γοδεφρείδο, τον Βίκινγκ κυβερνήτη της Φριζίας, εξασφαλίζοντας μια ισχυρή συμμαχία, ώστε να ανακτήσει το βασίλειο του πατέρα του. Αλλά λίγο αργότερα (885) ο βασιλιάς Κάρολος ο Παχύς τους έστησε παγίδα: αφού τους κάλεσε στα ανάκτορα του, σκότωσε τον γαμπρό του, Γοδεφρείδο, ενώ τον ίδιο τον Ούγο τον τύφλωσε. 

Πέρασε τυφλός στην αιχμαλωσία τα υπόλοιπα χρόνια της ζωής του.


Κατηγορία:Δυναστεία των Καρολιδών
Κατηγορία:Φράγκοι
Ευβοϊκή θάλασσα

Ως Ευβοϊκή θάλασσα χαρακτηρίζεται η εγγύτατη προς τις βορειοανατολικές ακτές της Εύβοιας θαλάσσια περιοχή του Αιγαίου σε αντίθεση με εκείνη των δύο κόλπων που σχηματίζονται στη δυτική ακτή εκατέρωθεν του πορθμού του Ευρίπου, παρά τη Χαλκίδα που καλείται για συντομία Θάλασσα Ευβοϊκού αντί Βόρειος Ευβοϊκός (κόλπος) και Νότιος Ευβοϊκός Κόλπος.

Η χρήση του όρου "Θάλασσα Ευβοϊκού" γίνεται ειδικότερα από την Εθνική Μετεωρολογική Υπηρεσία στα μετεωρολογικά δελτία που εκδίδει για την περιοχή αυτή χωρίς να γίνεται διάκριση επί των δύο κόλπων. Αντίθετα ο όρος Ευβοϊκή θάλασσα ή θάλασσα Ευβοίας είναι ανεπίσημος, (δεν αναφέρεται σε Πλοηγούς), και ιδιαίτερα σπάνιος.<br> 
Οσάκις όμως χρησιμοποιείται αποδίδεται κατά την έννοια θαλάσσιας περιοχής (όπως π.χ. θάλασσα Σάμου) και όχι κατά την έκταση που προσδιορίζεται μια θάλασσα.
Κλέμεν Πισκ

Ο Κλέμεν Πισκ (Klemen Pisk) (γεννημένος στις 31 Ιουλίου 1973 στην Kranj της Σλοβενίας) είναι Σλοβένος ποιητής, συγγραφέας, μεταφραστής και μουσικός.

Η ποίηση και πεζογραφία του μεταφράστηκε σε πολλές ξένες γλώσσες και δημοσιεύτηκε στη Σλοβενία, Αυστρία, Βοσνία, Τσεχία, Λιθουανία, Πολωνία και Φινλανδία. Το πιο δημοφιλές ποίημα του ονομάζεται «Ο ερημίτης και ο λύκος» και μεταφράστηκε στα ελληνικά από την Ελευθερία Τσίτσα:

<poem>Κάποιος ερημίτης χάραξε μια γραμμή στην άμμο και είπε:
«Δεν επιτρέπεται να περάσεις τη γραμμή αυτή».
Ύστερα, χάραξε έναν κύκλο λέγοντας: 
«Πρέπει να παραμείνεις μέσα στον κύκλο αυτό.
Μπορείς να τον διασχίσεις, 
αλλά δεν μπορείς να περάσεις πάνω από τη γραμμή».
Ύστερα ήρθε η καταιγίδα και η γραμμή εξαφανίστηκε.
Ένας λύκος στεκόταν μέσα στον κύκλο.
Το κρύο και η βροχή τον είχαν εξουθενώσει, 
αλλά δεν έκανε καμιά κίνηση.
Δεν ήξερε αν η γραμμή υπήρχε ακόμα, 
αφού δεν ήταν πια χαραγμένη στην άμμο.</poem>
Λύρα Καλαβρίας

μικρογραφία|Λύρα Καλαβρίας
Η λύρα Καλαβρίας (ιταλ.: "lira calabrese") είναι ένα έγχορδο παραδοσιακό μουσικό όργανο χαρακτηριστικό ορισμένων περιοχών της Καλαβρίας (περιοχή Locride και την περιοχή του Monte Poro) της Νότιας Ιταλίας. Όπως η κρητική λύρα, η πολίτικη λύρα και άλλα παρόμοια όργανα, έλκει την καταγωγή του από την αρχαιοελληνική λύρα, ενώ παίζεται με δοξάρι.
Εδμόνδος Φυρστ

Ο Εδμόνδος Φυρστ (1863 ή 1867-1947) ήταν Έλληνας, (βαυαρικής καταγωγής), δραματικός ηθοποιός.

Γεννήθηκε στην Αθήνα το 1863 ή το 1867. Ανέβηκε πρώτη φορά στη θεατρική σκηνή σε ηλικία 21 ετών, το 1888, όπου και εργάσθηκε με τους τότε σπουδαίους θιάσους της Αθήνας Ν. Καρδοβίλη και Ευαγγελίας Παρασκευοπούλου μέχρι το 1890. Από εκείνο το έτος και μέχρι το 1901 όπου προσλήφθηκε από το Βασιλικό Θέατρο (Αθήνα), συνεργάσθηκε με το θίασο των αδελφών Ταβουλάρη. Το 1894 νυμφεύτηκε την κόρη του Διονυσίου Ταβουλάρη, Ελένη, με την οποία και πρωταγωνίστησε στο Βασιλικό Θέατρο στον ""Φάουστ" του Γκαίτε, "Αμαξά Ένσελ" (ή Αμαξηλάτη Ένσελ) του Χάουπτμαν, "Οιδίπους τύραννος" του Σοφοκλή, "Φαύστα και Νικηφόρος Φωκάς" του Δ. Βερναρδάκη, "Οθέλλος" του Σαίξπηρ, "Βουλιαγμένη καμπάνα" του Χάουτμαν, "Χρηματιστής" του Μιρμπώ, "Οιδίπους επί Κολωνώ"" του Σοφοκλή, κ.ά..<br> 
Μετά όμως το κλείσιμο του θεάτρου αυτού σχημάτισε κατά καιρούς δικούς του θιάσους με πρωταγωνίστριες τη Μαρίκα Κοτοπούλη, την Κυβέλη Θεοδωρίδου και τη Ροζαλία Νίκα.

Ο Εδμόνδος Φυρστ διέπρεψε κυρίως σε δραματικούς και τραγικούς ρόλους και ιδιαίτερα τον "Οιδίποδα Τύραννο" του Σοφοκλή, τον "Λουδοβίκο ΙΑ΄" του Δελαβίνι, στο "Φτωχόκοσμο" του Ντοστογιέφσκι, το "Χαλασμένο σπίτι" του Σπύρου Μελά, κ.ά. Μέχρι πριν το τέλος της ζωής του εμφανιζόταν έκτακτα σε διάφορες καλλιτεχνικές παραστάσεις. Πέθανε από πνευμονική συμφόρηση στην Αθήνα την 1η Νοεμβρίου 1947 και κηδεύτηκε από τον ιερό ναό του Αγίου Γεωργίου Καρύτση. Κατέλιπε 3 γιους, τον Γουλιέλμο, τον Διονύσιο και τον Αλέξανδρο.
Ένωση Σωματείων Καλαθοσφαίρισης Κυκλάδων

Η Ε.Σ.Κ.Κ. (ακρωνύμιο της «Ένωσης Σωματείων Καλαθοσφαίρισης Κυκλάδων») αποτελεί μία από τις τοπικές ενώσεις καλαθοσφαίρισης στην ελληνική επικράτεια. Βρίσκεται υπό τη δικαιοδοσία της Ελληνικής Ομοσπονδίας Καλαθοσφαίρισης.

Η Ένωση ξεκίνησε τις δραστηριότητές της το 1988, με την ιδιότητα της Τοπικής Επιτροπής Κυκλάδων. Τον Δεκέμβριο του 1999 ιδρύθηκε η Ένωση Σωματείων Καλαθοσφαίρισης Κυκλάδων η οποία συνεχίζει το έργο της Τ.Ε. Η έδρα της βρίσκεται στην Ερμούπολη Σύρου. Στη δικαιοδοσία της ανήκουν τα καλαθοσφαιρικά σωματεία του Νομού Κυκλάδων.
Φριτς Σούμπερτ

Ο Φριτς Σούμπερτ (γερμ.: "Friedrich Schubert", 21 Φεβρουαρίου 1897 - 22 Οκτωβρίου 1947) ήταν Γερμανός στρατιωτικός, διαβόητος για τα εγκλήματα που διέπραξε κατά τη διάρκεια της κατοχής στην Κρήτη (σε περιοχές των Χανίων και του Ηρακλείου) και στη Μακεδονία. Μεταξύ άλλων ήταν υπεύθυνος για τη δολοφονία 146 κατοίκων στον οικισμό Χορτιάτη στις 2 Σεπτεμβρίου του 1944 και του θανάτου τουλάχιστον 100 κατοίκων των Γιαννιτσών στις 14 Σεπτεμβρίου 1944.
ΣΚ Σλόβαν Μπρατισλάβας

Η ΣΚ Σλόβαν Μπρατισλάβας (σλοβακικά: "SK Slovan Bratislava") είναι σλοβακική ομάδα με έδρα την Μπρατισλάβα. Η Σλόβαν ιδρύθηκε το 1919 είναι απο τις πλέον πετυχημένες και δημοφιλείς ομάδες στην Σλοβακία αλλά και στην Τσεχοσλοβακία πριν την διαίρεση των δύο κρατών. Είναι η μόνη ομάδα στην χώρα της που έχει κατακτήσει ευρωπαϊκό τίτλο, το Κύπελλο Κυπελλούχων Ευρώπης το 1969 κερδίζοντας την Μπαρτσελόνα στην Βασιλεία με 3-2.
Τζακ Ρούμπι

O Τζακ Ρούμπι ("Jack Leon Ruby") και κατά πλήρες όνομα Τζάκομπ Λέον Ρουμπενστάιν, ("Jacob Leonard Rubenstein", 25 Μαρτίου 1911 - 3 Ιανουαρίου 1967) ήταν Αμερικανός επιχειρηματίας, ιδιοκτήτης του νυχτερινού κέντρου (νάιτ κλαμπ) "Καρουζέλ" στο Ντάλας του Τέξας. Ο Ρούμπι δολοφόνησε στις 24 Νοεμβρίου 1963 τον Λη Χάρβεϊ Όσβαλντ, ο οποίος είχε συλληφθεί ως βασικός ύποπτος για τη δολοφονία του προέδρου Τζον Φιτζέραλντ Κένεντι. Η πράξη του Ρούμπι στέρησε από την κοινή γνώμη την δυνατότητα να μάθει αν ήταν όντως ο Όσβαλντ ο δολοφόνος του Κένεντι και αν δρούσε μόνος του ή η ενέργειά του ήταν μέρος μεγαλύτερης συνωμοσίας, όπως συχνά λέγεται, αλλά και δημόσια υποστηρίχθηκε, πρωτίστως, από τον περιφερειακό εισαγγελέα Τζιμ Γκάρρισον.
Αμερικανική Σχολή Κλασικών Σπουδών στην Αθήνα

H [[Αρχαία Αγορά της Αθήνας]] ένας από τους δύο σημαντικότερους τόπους ανασκαφών της Αμερικανικής Σχολής Κλασικών Σπουδών στην Αθήνα
H Αμερικανική Σχολή Κλασικών Σπουδών στην Αθήνα (The American School of Classical Studies at Athens) είναι ένα από τα 17 ξένα ινστιτούτα που λειτουργούν στην Ελλάδα. Ιδρύθηκε το 1881 και σκοπό του έχει τη συστηματική μελέτη του ελληνικού πολιτισμού από την αρχαιότητα έως σήμερα.

Η Αμερικανική Σχολή είναι ένας ερευνητικός και εκπαιδευτικός φορέας. Κατά τη διάρκεια ετήσιων και θερινών προγραμμάτων φέρνει προπτυχιακούς, μεταπτυχιακούς σπουδαστές και δασκάλους σε ανασκαφές αρχαιολογικών χώρων από μεγάλο αριθμό πανεπιστημίων και κολεγίων της Βόρειας Αμερικής.

Έχει δύο βιβλιοθήκες, τη Βιβλιοθήκη Blegen, η οποία έχει βιβλία για κλασικές σπουδές και τη Γεννάδειο Βιβλιοθήκη (ιδρύθηκε το 1926) και ένα εργαστήριο, το Εργαστήριο Wiener (ιδρύθηκε το 1992) για την ανάλυση ανθρώπινων και ζωικών σκελετικών καταλοίπων, τη μελέτη παλαιοπεριβάλλοντος και τη γεωαρχαιολογία.

Από την Αμερικανική Σχολή γίνονται ανασκαφές στην Αρχαία Κόρινθο από το 1896 και στην Αγορά της Αθήνας από το 1931, καθώς επίσης και σε άλλες τοποθεσίες σε συνεργασία με το Υπουργείο Πολιτισμού.
46 Εστία

Η Εστία (Hestia) είναι ένας μεγάλος και σκούρος αστεροειδής της Κύριας Ζώνης Αστεροειδών, που δεν πρέπει σε καμιά περίπτωση να συγχέεται με τον πολύ μεγαλύτερο αστεροειδή 4 Εστία (4 Vesta). Η 46 Εστία έχει απόλυτο μέγεθος (όπως ορίζεται για το Ηλιακό Σύστημα) 8,36 και ανακαλύφθηκε το 1857 από τον Νόρμαν Ρόμπερτ Πόγκσον (ο οποίος παρατηρούσε από την Οξφόρδη), που της έδωσε το όνομα της θεότητας της εστίας, της οικιακής ζωής και της οικογένειας στην αρχαία ελληνική μυθολογία (η 4 Εστία πήρε το όνομά της από την αντίστοιχη ρωμαϊκή θεότητα).

Η μέση διάμετρος της 46 Εστίας υπολογίσθηκε σε 124,1 χλμ., ενώ η μάζα της εκτιμάται σε 3,5 τετράκις εκατομμύρια τόνους. Η μέση επιτάχυνση της βαρύτητας στον ισημερινό της 46 Εστίας εκτιμάται σε 3,47 cm/sec², δηλαδή η βαρύτητα εκεί είναι 283 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 65,6 m/sec (236 χιλιόμετρα την ώρα).

Ο φασματικός τύπος της 46 Εστίας είναι C (ανθρακούχος). Το άλβεδό της είναι 0,052 και η θερμοκρασία στην επιφάνειά της εκτιμάται σε 98 περίπου βαθμούς Κελσίου κάτω από το μηδέν.

Η 46 Εστία περιστρέφεται γύρω από τον εαυτό της μία φορά κάθε 21 ώρες και 2 λεπτά, μία αργή περιστροφή για αστεροειδή της Κύριας Ζώνης.
Ντονμέ

Ως Ντονμέ (Dönme), επίσης Ντονμέχ ή αλλιώς Σαββατιανοί, ονομάζονταν κυρίως οι εξισλαμισμένοι Εβραίοι της Οθωμανικής Αυτοκρατορίας. Κατά τον 17ο αιώνα αναπτύχθηκε μεσσιανικό κίνημα στις εβραϊκές κοινότητες της Οθωμανικής Aυτοκρατορίας, που οδήγησε σε ακραίες μαζικές εκδηλώσεις. O Σαμπατάι Ζεβί, αν και υποσχέθηκε να εκπληρώσει τις μεσσιανικές προσδοκίες των Εβραίων της εποχής του, εντέλει υπό την απειλή του θανάτου ασπάστηκε το Ισλάμ. Παρόλο που οι οπαδοί του, αλλά και καθοδηγητές αυτού του μεσσιανικού κινήματος υπέστησαν σοκ με τη μεταστροφή, συνέχισαν να πιστεύουν στη Δευτέρα Παρουσία σε όλη τη διάρκεια του 18ου και του 19ου αιώνα, φέρνοντας το κίνημα ως τις παρυφές του 20ου αιώνα. Το 1924 αναγκάστηκαν, ως ανταλλάξιμοι, να μεταναστεύσουν στην Κωνσταντινούπολη. Διατήρησαν πολλά ιουδαϊκά έθιμα και ακολούθησαν έναν ιδιαίτερο δρόμο στους κόλπους του Ισλάμ, μη γενόμενοι αποδεκτοί από τον ορθόδοξο μουσουλμανικό κόσμο ως αυθεντικοί μουσουλμάνοι. Διατήρησαν σχέσεις με πολλές εβραϊκές κοινότητες της Ευρώπης και συμμετείχαν ενεργά στο κίνημα των Νεοτούρκων.

Στη Θεσσαλονίκη σώζεται σήμερα το Τζαμί των Ντονμέ, γνωστό ως Γενί Τζαμί, που κατασκευάστηκε το 1902 από τον Ιταλό αρχιτέκτονα Βιταλιάνο Ποζέλι, καθώς και οι βίλες των Αχμέτ και Μεχμέτ Καπαντζή, πλουσίων εμπόρων οι οποίοι ανήκαν στην κάστα. Στη βίλα Καπαντζή (Λεωφ. Βασιλίσσης Όλγας 108) στεγάζεται σήμερα το Πολιτιστικό Κέντρο του Μορφωτικού Ιδρύματος Εθνικής Τραπέζης. 

Στη σύγχρονη τουρκική γλώσσα, ο όρος ντονμέ είναι ταυτόσημος του εξισλαμισθέντος.
Εκείνο το καλοκαίρι

To Εκείνο το καλοκαίρι είναι τίτλος μιας βραβευμένης ελληνικής ρομαντικής δραματικής ταινίας του 1971, σε σκηνοθεσία Βασίλη Γεωργιάδη, σενάριο Πάνου Κοντέλλη, παραγωγή Κλέαρχου Κονιτσιώτη και με πρωταγωνιστές την Έλενα Ναθαναήλ, τον Λάκη Κομνηνό, τον Ανδρέα Φιλιππίδη, τη Ρούλα Χριστοπούλου και τον Βασίλη Ανδρεόπουλο.
Ζακάκι

Το Ζακάκι είναι συνοικία του Δήμου Λεμεσού. Έως το 1972 αποτελούσε ξεχωριστή κοινότητα. Το 1972 ενσωματώθηκε στον Δήμο Λεμεσού και από τότε αποτελεί μία από τις συνοικίες του.
Χηλή

Η Χηλή (τουρκικά: Şile) είναι μικρή πόλη 70 χλμ. βορειοανατολικά της Κωνσταντινούπολης, στην ασιατική της πλευρά. Μέχρι το 1922 υπήρχαν Έλληνες που ζούσαν εκεί, όμως αναγκάστηκαν να πάρουν τον δρόμο της προσφυγιάς προς την Ελλάδα μετά την Μικρασιατική καταστροφή. 

Σήμερα αποτελεί αξιόλογο θέρετρο των Κωνσταντινουπολιτών. Υπάγεται στον ομώνυμο δήμο της επαρχίας Κων/πολης. Αξιοσημείωτο είναι ότι κεντρική οδός της Καλαμαριάς φέρει το όνομα της Χηλής (οδός Χηλής), όπως και μία οδός στο Κερατσίνι (οδός Χηλής).
Λος Πέπες

Οι Λος Πέπες, από την ισπανική φραση Los Pepes, "Perseguidos por Pablo Escobar" (Διωγμένοι από τον Πάμπλο Εσκομπάρ), ήταν μια βραχύβια παραστρατιωτική ομάδα που την αποτελούσαν εχθροί του βαρώνου των ναρκωτικών Πάμπλο Εσκομπάρ. Εξαπέλησαν πόλεμο μικρής κλίμακας στο Καρτέλ Μεδεγίν του Εσκομπάρ στις αρχές της δεκαετίας του 1990, που τελείωσε με το θάνατο του Εσκομπάρ το 1993. 
Αν και το όνομα υπονοεί ότι όλα, ή τα περισσότερα, μέλη των Λος Πέπες είχαν καταδιωχθεί πριν από τον Εσκομπάρ, το πιθανότερο είναι ότι μόνο ελάχιστα από τα μέλη της ομάδας είχαν υποφέρει στα χέρια του Εσκομπάρ. Πολλά μέλη ήταν, υποθετικά, αντίπαλοι διακινητές ναρκωτικών. Οι Λος Πέπες ιδρύθηκαν, υποθετικά, από το αντίπαλο καρτέλ Κάλι, τους αδελφούς Καστάνιο, και άλλα άγνωστα πρόσωπα ή ομάδες, συμπεριλαμβανομένης και υποθετικά της CIA.
Χουέ

Το Χουέ είναι η πρωτεύουσα της επαρχίας Θούα Τιέν - Χουέ στο κεντρικό Βιετνάμ. Βρίσκεται δίπλα στον ποταμό Σονγκ Χουόνγκ. Αποτελεί την παλαιά πρωτεύουσα του κράτους κατά την περίοδο της δυναστείας Νγκουγιέν, από το 1802, όταν ο Νγκουγιέν Φουκ Ανχ (ο μετέπειτα αυτοκράτορας Γκία Λονγκ) κατάφερε να ανέλθει στην εξουσία, έως το 1945, όταν ο αυτοκράτορας Μπάο Ντάι παραιτήθηκε από το θρόνο και η νέα κομμουνιστική κυβέρνηση μετέφερε την πρωτεύουσα στο Ανόι. 

Κατά την περίοδο του Πολέμου του Βιετνάμ, το Χουέ ανήκε στο Νότιο Βιετνάμ. Η πόλη γνώρισε μεγάλες καταστροφές κατά την περίοδο της επίθεσης του Τετ, όταν στην λεγόμενη Μάχη του Χουέ (Ιανουάριος – Μάρτιος 1968) πολλά από τα κτίρια της καταστράφηκαν, κυρίως από τις Αμερικανικές Δυνάμεις, ενώ οι δυνάμεις των Βιετκόνγκ προχώρησαν σε μαζικές δολοφονίες του μεγάλου μέρους πληθυσμού της πόλης. 

Μετά το τέλος του πολέμου, αρχικά πολλά από τα μνημεία του Χουέ θεωρήθηκαν ως «απομεινάρια ενός φεουδαρχικού καθεστώτος» και η πόλη άρχισε να παρακμάζει. Σήμερα πολλά από αυτά έχουν πλέον αποκατασταθεί, ενώ και η UNESCΟ έχει συμπεριλάβει τα ιστορικά της μνημεία στον Κατάλογο Μνημείων Παγκόσμιας Πολιτιστικής Κληρονομιάς. Ανάμεσά τους ξεχωρίζουν η ακρόπολη της πόλης με την απαγορευμένη πόλη, οι αυτοκρατορικοί τάφοι και η μεγάλη παγόδα Τιέν Μου, που αποτελεί και το σύμβολο της πόλης. Επίσης υπάρχουν πολλά κτήρια από την περίοδο της Γαλλικής Αποικιοκρατίας, ανάμεσα τους τα Γυμνάσια Κουόκ Χοκ και Χάι Μπα Τρουνγκ.

center|thumb|800px|Πανοραμική άποψη της πόλης
Μίροσλαβ Κλόζε

O Μίροσλαβ Κλόζε ("Miroslav Josef Klose", γεννήθηκε 9 Ιουνίου 1978) είναι Γερμανός πρώην ποδοσφαιριστής, που αγωνιζόταν ως κεντρικός επιθετικός. Ένας από τους καλύτερους επιθετικούς της γενιάς του, είναι πρώτος σκόρερ στην ιστορία των Παγκοσμίων Κύπελλων με 16 γκολ.
Πριγκηπονήσια Λευκάδας

Τα Πριγκηπονήσια της [[Λευκάδα|Λευκάδας]]
Τα Πριγκηπονήσια Λευκάδας είναι ένα σύμπλεγμα μικρών νησιών που βρίσκεται στην ανατολική ακτή της Λευκάδας, στα ανοιχτά του Νυδρίου. Στο σύμπλεγμα συμπεριλαμβάνονται τα νησιά: Μεγανήσι (που είναι το μεγαλύτερο του συμπλέγματος), Σκορπιός, Σκορπίδι, Σπάρτη, Μαδουρή, Χελώνη και Τσοκάρι. Τα Πριγκηπονήσια της Λευκάδας ανήκουν στο σύμπλεγμα των Τηλεβοΐδων νήσων που συμπεριλαμβάνει ακόμα τα νησιά Κάλαμος, Καστός, Αρκούδι και Άτοκος.
Λος Άντζελες Λέικερς

Οι Λος Άντζελες Λέικερς (αγγλικά: "Los Angeles Lakers") είναι μια από τις τριάντα ομάδες του αμερικανικού επαγγελματικού πρωταθλήματος καλαθοσφαίρισης (NBA) και συμμετέχουν στην δυτική περιφέρεια. Έδρα τους είναι το Λος Άντζελες της Καλιφόρνια, όπου φιλοξενούνται στο Staples Center, το οποίο και μοιράζονται με την ανταγωνιστική ομάδα των Λος Άντζελες Κλίπερς, τη γυναικεία ομάδα των Λος Άντζελες Σπαρκς και με τους Λος Άντζελες Κίνγκς από το NHL (χόκεϋ).

Η δικαιόχρηση ξεκίνησε το 1947, με την αγορά μιας διαλυμένης ομάδας, των Ντιτρόιτ Τζεμς της NBL (National Basketball League), η οποία έδρευε στο Ντιτρόιτ του Μίσιγκαν. Τότε πραγματοποιήθηκε η μετεγκατάστασή της στη Μιννεάπολη, όπου η ομάδα πήρε επίσημα τον τίτλο Λέικερς, από το ψευδώνυμό της πολιτείας, "η Γη των 11.936 Λιμνών". Στη Μιννεάπολη κέρδισαν πέντε πρωταθλήματα πριν από τη μετακόμιση στο Λος Άντζελες, την περίοδο 1960–61 όπου παραμένουν έως σήμερα.

Με πρώτο μεγάλο όνομα τον Τζορτζ Μάικαν, οι Μιννεάπολις Λέικερς κατέκτησαν πέντε τίτλους μέχρι το 1954. Μετακόμισαν στο Λος Άντζελες το 1960 λόγω οικονομικών προβλημάτων και έφθασαν στους τελικούς του ΝΒΑ έξι φορές κατά την δεκαετία του '60 με πρωτεργάτες τους Έλτζιν Μπέιλορ και Τζέρι Γουέστ, χάνοντας και στους έξι τελικούς από τους Μπόστον Σέλτικς, ξεκινώντας μια αντιζηλία που θεωρείται η μεγαλύτερη του ΝΒΑ.

Μετά την προσθήκη του Ουίλτ Τσάμπερλεϊν στην σύνθεση τους, οι Λέικερς κατέκτησαν τον έκτο τους τίτλο το 1972. Τρία χρόνια αργότερα, μετακόμισε στο Λος Άντζελες ο Καρίμ Αμπντούλ Τζαμπάρ, ο οποίος πρωταγωνίστησε στην μεγάλη ομάδα της δεκαετίας του '80 μαζί με τον Μάτζικ Τζόνσον, η οποία ονομάστηκε "Showtime", λόγω του ιδιαίτερα επιτυχημένου αιφνιδιασμού της. Κατέκτησαν πέντε ακόμη τίτλους από το 1980 ως το 1988, οδηγούμενοι από τον Πατ Ράιλι, προπονητή που έχει ενταχθεί στο Hall of Fame του ΝΒΑ.

Το 1996, μεταγράφηκε στους Λέικερς ο Σακίλ Ο'Νιλ και εντάχθηκε στην σύνθεση τους ο Κόμπι Μπράιαντ μέσω της διαδικασίας των ντραφτ. Μαζί με τον προπονητή Φιλ Τζάκσον, κατέκτησαν τρία συνεχόμενα πρωταθλήματα, ενώ επέστρεψαν στους τίτλους την διετία 2009-2010.

Κατέχουν το ρεκόρ των περισσότερων συνεχόμενων νικών με 33 κατά την σεζόν 1971-72, ενώ 21 καλαθοσφαιριστές και 4 προπονητές τους έχουν ενταχθεί στο Hall of Fame.
The Town

The Town είναι αμερικανική δραματική αστυνομική περιπέτεια παραγωγής 2010. Ο Μπεν Άφλεκ πρωταγωνιστεί, σκηνοθετεί και συνυπογράφει το σενάριο της ταινίας μαζί με τους Πίτερ Κρεγκ και Άρον Στόκαρντ. Το σενάριο είναι βασισμένο στο βιβλίο "Prince of Thieves" του Τσακ Χόγκαν. Επίσης συμμετέχουν οι Τζον Χαμ, Τζέρεμι Ρένερ, Ρεμπέκα Χολ, Μπλέικ Λάιβλι, Πιτ Ποστλθγουέιτ και Κρις Κούπερ.

Στην Αμερική η ταινία κυκλοφόρησε στους κινηματογράφους στις 7 Σεπτεμβρίου 2010 με θερμά σχόλια από τους κριτικούς, καλές εισπράξεις στα ταμεία και έλαβε μία υποψηφιότητα για Χρυσή Σφαίρα.
Μέλπω Ζαρόκωστα

Η Μέλπω Ζαρόκωστα (Πειραιά 7 Μαΐου 1933-) είναι Ελληνίδα ηθοποιός.
Γιώργος Μούτσιος

Ο Γιώργος Μούτσιος (31 Ιανουαρίου 1932 - 17 Ιουλίου 2012) ήταν Έλληνας ηθοποιός του θεάτρου, του κινηματογράφου και της τηλεόρασης, θιασάρχης, σκηνοθέτης και ερμηνευτής κλασικού τραγουδιού της Εθνικής Λυρικής Σκηνής.
Μακκαβαίοι

Οι Μακκαβαίοι ήταν μια ιουδαϊκή παράταξη (2ος αι. π.Χ.). Ο πρώτος αρχηγός των Μακκαβαίων, ο Ματταθίας, είχε επαναστατήσει κατά των Σελευκιδών της Συρίας και συγκεκριμένα κατά του Αντίοχου Δ' Επιφανούς (167 π.Χ.)..

Μετά το θάνατο του Ματταθία, τον αγώνα ανάλαβε ο γιος του, Ιούδας Μακκαβαίος, από τον οποίο πήρε και το όνομά του το κίνημα αυτό, που κατάφερε να καταλάβει την Ιερουσαλήμ και να αποκαταστήσει την μονοθεϊστική λατρεία (χειμώνας 164/3 π.Χ.) .

Οι αγώνες των Μακκαβαίων έφεραν στην εξουσία μια νέα δυναστεία, την Ασμοναϊκή η οποία δημιούργησε με την πάροδο των ετών ένα εκτεταμένο βασίλειο το οποίο κυριάρχησε στην περιοχή έως την κατάλυση του από τους Ρωμαίους (63 π.Χ.). Ο τελευταίος Ασμοναίος βασιλιάς εκθρονίστηκε και έχασε την ζωή του το 37 π.Χ. και η δυναστεία του αντικαταστάθηκε από την Ηρωδιανή.
Βασίλειο της Αραγωνίας

Το παλάτι [[Αλχαφερία]].
Το Βασίλειο της Αραγωνίας ήταν μεσαιωνικό και πρώιμο σύγχρονο βασίλειο στην Ιβηρική Χερσόνησο, που αντιστοιχεί στην σύγχρονη αυτόνομη κοινότητα της Αραγωνίας ("Aragón"), στην Ισπανία. Δεν θα πρέπει να συγχέεται με το ευρύτερο Στέμμα της Αραγωνίας, του οποίου το Βασίλειο της Αραγωνίας ήταν μέλος μαζί με άλλα εδάφη όπως το Βασίλειο της Βαλένθια ή η Κομητεία της Βαρκελώνης, όλα υπό την διοίκηση του Βασιλιά της Αραγωνίας.
Καίτη Λαμπροπούλου

Η Καίτη Λαμπροπούλου (Επιβάτες Θράκης 26 Αυγούστου 1926 - 31 Ιανουαρίου 2011) ήταν Ελληνίδα ηθοποιός του θεάτρου και του κινηματογράφου.
Ουπαλίτης

Ο Ουπαλίτης είναι ένα ορυκτό που βρίσκεται στη Λαϊκή Δημοκρατία του Κογκό. Η χημική του σύνθεση είναι (Al (UO2)3(PO4)2O(OH)·7H2O). Το όνομά του προέρχεται από τα στοιχεία που συμμετέχουν στη σύστασή του (Ουράνιο, Φωσφόρος, Αργίλιο). Το όνομα εγκρίθηκε από την ΙΜΑ το 1979.

Είναι σπανιότατο δευτερογενές ορυκτό που απαντάται στη ζώνη οξείδωσης ουρανιούχων γρανιτικών πηγματιτών στο σύμπλεγμα Kobokobo του Ζαΐρ, όπου και αποτελεί χαρακτηριστικό ορυκτό (Type Locality, TL). Είναι ελαφρώς ραδιενεργός λόγω του ουρανίου που περιέχεται στη σύστασή του.
Μεσοπροπίθηκος

Ο Μεσοπροπίθηκος ("Mesopropithecus") είναι εξαφανισμένο γένος μικρού έως μέσου μεγέθους λεμούριου, στρεψίρρινου πρωτεύοντος, από την Μαδαγασκάρη, το οποίο περιλαμβάνει τα είδη M. dolichobrachion, M. globiceps, και M. pithecoides. Μαζί με τον Παλαιοπροπίθηκο, τον Αρχαιοίντρις, και τον Μπαμπακότια είναι μέλος της οικογένειας των βραδύποδων λεμούριων (Παλαιοπροπιθηκίδες, Palaeopropithecidae). Κάποτε θεωρούνταν ιντριίδης λόγω του ότι το κρανίο του ήταν παρόμοιο με αυτό των σύγχρονων σίφακων, ωστόσο ένας μετακρανιακός σκελετός (ο σκελετός εκτός από τα οστά του κρανίου) που βρέθηκε πρόσφατα δείχνει ότι ο Μεσοπροπίθηκος είχε μακρύτερα πρόσθια άκρα από ότι οπίσθια, χαρακτηριστικό κοινό στους βραδύποδες λεμούριους αλλά όχι στους ιντριίδες. Ωστόσο, καθώς είχε τα πιο κοντά πρόσθια άκρα από όλους τους βραδύποδες λεμούριους, θεωρείται ότι ήταν πιο τετράποδος στην κίνηση και δεν κρέμονταν από δέντρα τόσο όσο οι άλλοι βραδύποδες λεμούριοι.

Και τα τρία είδη έτρωγαν φύλλα, φρούτα και σπόρους, αλλά με διαφορετικές αναλογίες. Ο "M. pithecoides" ήταν κυρίως φυλλοβόρος, αλλά έτρωγε και φρούτα ενώ σποραδικά σπόρους. Ο "M. globiceps" έτρωγε φρούτα και φύλλα, καθώς και μεγαλύτερη ποσότητα σπόρων από ότι ο "M. pithecoides". Ο "M. dolichobrachion" είχε επίσης μικτή δίαιτα φρούτων και φύλλων, αλλά αναλύσεις υποδεικνύουν ότι κατανάλωνε περισσότερους σπόρους από ότι τα άλλα δύο είδη.

Αν και σπάνια, τα τρία είδη ήταν ευρέως διαδεδομένα στο νησί, ωστόσο ήταν αλλοπατρικά αναμεταξύ τους, με τον "M. dolichobrachion" στα βόρεια, τον "M. pithecoides" στα νότια και δυτικά, και τον "M. globiceps" στο κέντρο του νησιού. Ο "M. dolichobrachion" ήταν ο πιο ξεχωριστός από τα τρία είδη λόγω των μεγαλύτερων πρόσθιων άκρων του. Ο Μεσοπροπίθηκος ήταν ένας από τους μικρότερους, εξαφανισμένους πλέον, υποαπολιθωμένους λεμούριους, αλλά ελαφρώς μεγαλύτερος από τους μεγαλύτερους επιζώντες λεμούριους. Είναι γνωστός μόνο από υποαπολιθωμένα κατάλοιπα, και εξαφανίστηκε μετά την άφιξη των ανθρώπων στο νησί, πιθανώς λόγω της πίεσης από το κυνήγι και της καταστροφής του ενδιαιτήματος του.
Ξένια Καλογεροπούλου

Η Ξένια Καλογεροπούλου (Αθήνα 12 Σεπτεμβρίου 1936-) είναι Ελληνίδα ηθοποιός και θεατρική συγγραφέας.
Νικόλαος Γεωργιάδης

Ο Νικόλαος Γεωργιάδης (1830-1915) ήταν γιατρός από την περιοχή του Πηλίου και εξελέγη δύο φορές δήμαρχος Βόλου.
Γιουλ Μπρίνερ

Ο Γιούλι Μπορίσοβιτς Μπρίνερ (ρώσικα: "Юлий Борисович Бринер", "Julij Borisovič Briner", 11 Ιουλίου 1920 - 10 Οκτωβρίου 1985), γνωστότερος ως Γιουλ Μπρίνερ, ήταν Ρώσος ηθοποιός του θεάτρου και του κινηματογράφου, βραβευμένος με Όσκαρ Α' Ανδρικού Ρόλου για την ταινία του 1956 "Ο βασιλιάς κι εγώ" "(The King And I)". Ο Μπρίνερ είναι επίσης γνωστός για τη συμμετοχή του στις ταινίες "Οι δέκα εντολές" "(The Ten Commandments, 1956)", "Ο Σολομών και η βασίλισσα του Σαβά" "(Solomon and Sheba, 1959)", "Κι οι επτά ήταν υπέροχοι" "(The Magnificent Seven, 1960)" και "Μοριτούρι" "(Morituri, 1965)", καθώς και για τη βαθιά του φωνή και το ξυρισμένο του κεφάλι, που έγινε χαρακτηριστικό του γνώρισμα μετά τη συμμετοχή του στην ταινία "Ο βασιλιάς και εγώ" και λάνσαρε μόδα στα τέλη της δεκαετίας του πενήντα. Ο Μπρίνερ ήταν επίσης φωτογράφος καθώς και συγγραφέας δυο μυθιστορημάτων.
Δήμος Λίμνης Πλαστήρα

Ο Δήμος Λίμνης Πλαστήρα είναι ορεινός δήμος της περιφέρειας Θεσσαλίας με πληθυσμό 4.635 κάτοικους σύμφωνα με την απογραφή του 2011. 
Ο δήμος αποτελείται αποκλειστικά από χωριά. Το μεγαλύτερο από αυτά, το Μορφοβούνι (γενέτειρα του Νικολάου Πλαστήρα), έχει οριστεί ως έδρα του.

Η σημερινή μορφή του δήμου προέκυψε, με το Πρόγραμμα Καλλικράτης, από την επέκταση του αρχικού δήμου Πλαστήρα με την συγχώνευση του δήμου Νεβρόπολης Αγράφων.

thumb|300px|Τοπογραφικός χάρτης του Δήμου Λίμνης Πλαστήρα.
Λεωφορείον ο Πόθος

Το Λεωφορείον ο Πόθος (αγγλικά: "A Streetcar named Desire") είναι ταινία του σκηνοθέτη Ελία Καζάν γυρισμένη το 1951. Βασίζεται στο ομώνυμο δράμα του Τένεσι Ουίλιαμς. Η ταινία έλαβε 12 υποψηφιότητες και βραβεύτηκε με 4 βραβεία Όσκαρ.

Το 1997, το "Λεωφορείον ο Πόθος" έλαβε την 45η θέση, ως μια από τις καλύτερες ταινίες όλων των εποχών από το Αμερικανικό Ινστιτούτο Κινηματογράφου. Το 1999 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών.
Ταρέκ Αζίζ

Ο Ταρέκ Αζίζ (28 Απριλίου 1936 - 5 Ιουνίου 2015) ήταν Ιρακινός διπλωμάτης και πολιτικός και στενός συνεργάτης και σύμβουλος του Σαντάμ Χουσεΐν. Εκπροσώπησε δε το Ιράκ σε πολλές διπλωματικές διασκέψεις κορυφής, καθώς ο ιρακινός δικτάτορας για λόγους ασφαλείας δεν έβγαινε από τη χώρα. 

Στις 24 Απριλίου του 2003 ο Ταρέκ Αζίζ παραδόθηκε στις αμερικανικές δυνάμεις στο Ιράκ και φυλακίστηκε. Σύμφωνα με πληροφορίες έπαθε εγκεφαλικό στις 17 Ιανουαρίου του 2010. Στις 11 Μαρτίου του 2009 καταδικάστηκε σε 15 χρόνια κάθειρξη για το ρόλο του στην εκτέλεση 42 εμπόρων που είχαν βρεθεί ένοχοι για κερδοσκοπία το 1992 ενώ λίγες μέρες νωρίτερα είχε αθωωθεί για άλλες κατηγορίες. Στις 26 Οκτωβρίου του 2010, καταδικάστηκε σε θάνατο από το Ανώτατο Δικαστήριο του Ιράκ για τις διώξεις και εκτελέσεις Σιιτών αντιπάλων του καθεστώτος κυρίως μετά την καταστολή της εξέγερσης των Σιιτών μετά τον πόλεμο του κόλπου το 1991.
Τζεμ Έζντεμιρ

Ο Τζεμ Έζντεμιρ ("Cem Özdemir", 21 Δεκεμβρίου 1965) είναι Γερμανός πολιτικός τουρκικής καταγωγής.
Εντίν Τζέκο

Ο Εντίν Τζέκο (βοσνιακή γλώσσα: "Edin Džeko", εσφαλμένα απαντάται και ως Έντιν Τζέκο στον ελληνικό Τύπο) είναι Βόσνιος διεθνής ποδοσφαιριστής γεννημένος στο Σαραγέβο στις 17 Μαρτίου 1986. Αγωνίζεται ως κεντρικός επιθετικός στο Ιταλικό Πρωτάθλημα με τα χρώματα της Ρόμα. Στη διάρκεια της καριέρας του έχει αναδειχθεί από μια φορά πρώτος σκόρερ στη Μπουντεσλίγκα και το Καμπιονάτο, ενώ το 2018 έγινε ο πρώτος ποδοσφαιριστής που έφτασε τα 50 τέρματα σε τουλάχιστον τρία από τα πέντε μεγαλύτερα εθνικά πρωταθλήματα της Ευρώπης. Παράλληλα είναι πρώτος σκόρερ, ρέκορντμαν συμμετοχών και αρχηγός της εθνικής Βοσνίας, με τη φανέλα της οποίας έλαβε μέρος στο Μουντιάλ του 2014 που διεξήχθη στα γήπεδα της Βραζιλίας. Οι αγωνιστικές του επιδόσεις του έχουν δώσει το προσωνύμιο του «βοσνιακού διαμαντιού».
Κυβέρνηση Δημητρίου Ράλλη 1909

Η Κυβέρνηση Δημητρίου Ράλλη 1909 (Ιούλιος - Αύγουστος 1909) ανέλαβε - ως δεύτερο σε κοινοβουλευτική δύναμη «κόμμα» - όταν παραιτήθηκε η η προηγούμενη κυβέρνηση του Γεωργίου Θεοτόκη. Η κυβέρνηση Ράλλη, διοίκησε τη χώρα επί 37 ημέρες μόνο, - όσο διαρκούσαν οι θερινές διακοπές της Βουλής - γι' αυτό ονομάστηκε και «κυβέρνηση θερινών διακοπών». .
Ο Ράλλης ξέροντας ότι με τη νέα σύνοδο της Βουλής, δεν θα μπορούσε να λάβει «ψήφο εμπιστοσύνης», πίεσε τον βασιλιά να διαλύσει τη Βουλή και να προκηρύξει εκλογές. Ο βασιλιάς όμως αρνήθηκε. Εναντίον της διάλυσης της Βουλής τάχτηκε και ο κυρίαρχος εκείνη την περίοδο «Στρατιωτικός Σύνδεσμος». Όταν έγινε, στις 15 Αυγούστου 1909, το Κίνημα στο Γουδί, - η απαξιωτική προς τους αξιωματικούς συμπεριφορά του Δημήτριου Ράλλη - χειροτέρεψε την θέση της κυβέρνησης, η οποία και παραιτήθηκε.
Έντβαρντ Καρντέλι

Ο Έντβαρντ Καρντέλι (27 Ιανουαρίου 1910 - 10 Φεβρουαρίου 1979), επίσης γνωστός με τα ψευδώνυμα Μπεβκ, Σπέρανς και Κρίστοφ, ήταν Γιουγκοσλάβος δημοσιογράφος από τη Λιουμπλιάνα της Σλοβενίας και ένα από τα ηγετικά μέλη του Κομμουνιστικού Κόμματος της Σλοβενίας πριν από το Β΄ Παγκόσμιο Πόλεμο. Κατά τη διάρκεια του πολέμου ήταν ένας από τους ηγέτες του Απελευθερωτικού Μετώπου του Σλοβένικου Εθνους και Σλοβένος Παρτιζάνος και μετά τον πόλεμο ομοσπονδιακός πολιτικός ηγέτης της Σοσιαλιστικής Γιουγκοσλαβίας, που ηγήθηκε της Γιουγκοσλαβικής αντιπροσωπείας που διεξήγαγε ειρηνευτικές συνομιλίες με την Ιταλία για τη συνοριακή διαμάχη για τη Βενέτσια Τζούλια. Θεωρείται ο κύριος δημιουργός του γιουγκοσλαβικού συστήματος της εργατικής αυτοδιαχείρισης. Ήταν οικονομολόγος και πλήρες μέλος τόσο της Σλοβενικής όσο και της Σερβικής Ακαδημίας Επιστημών και Τεχνών, ενώ για πολλά χρόνια δίδασκε στην Οικονομική Σχολή του Πανεπιστημίου της Λιουμπλιάνας.
Αν Χάθαγουεϊ

Η Αν Χάθαγουεϊ ("Anne Jacqueline Hathaway", 12 Νοεμβρίου 1982) είναι Αμερικανίδα ηθοποιός, βραβευμένη με Όσκαρ Β' Γυναικείου Ρόλου για το μιούζικαλ "Οι Άθλιοι". Μετά από διάφορους θεατρικούς ρόλους, έπαιξε στην τηλεοπτική σειρά του FOX "Get Real" το 1999. Στην πρώτη της ταινία ενσάρκωσε τον ρόλο της "Μία Θερμόπολις" στην ταινία "Το ημερολόγιο μιας πριγκίπισσας" το 2001. Κατά τη διάρκεια των επόμενων τριών ετών, η Χάθαγουεϊ ενσάρκωσε ξανά αυτόν τον ρόλο στην ταινία "Το ημερολόγιο μιας πριγκίπισσας 2: Βασιλικοί αρραβώνες", και έπαιξε σε διάφορες οικογενειακές ταινίες όπως στην ταινία "Έλλα, η μαγεμένη" το 2004.

Η Χάθαγουεϊ ενσάρκωσε και δραματικούς ρόλους στης ταινίες "Σκοτεινός Κόσμος" και στην ταινία "Το μυστικό του Brokeback Mountain " το 2005. Πρωταγωνίστησε στην ταινία "Ο Διάβολος Φοράει Prada" το 2006 και εμφανίστηκε στην ταινία "Ερωτευμένη Τζέιν" στην οποία ενσάρκωσε την αγγλίδα μυθιστοριογράφο "Τζέιν Όστεν". Το 2008, επευφημήθηκε για τον πρωταγωνιστικό της ρόλο στην ταινία "Η Ρέιτσελ παντρεύεται", για τον οποίο κέρδισε διάφορα βραβεία και μια υποψηφιότητα για όσκαρ "Α' Γυναικείου ρόλου ". Το 2010, πρωταγωνίστησε σε πετυχημένες εισπρακτικά ταινίες όπως το "Valentine's Day" και την ταινία του "Τιμ Μπάρτον" "Η Αλίκη στην Χώρα των Θαυμάτων".

Το περιοδικό "People" την ονόμασε μια από τις πιο σημαντικές πρωτοεμφανιζόμενες σταρ του 2001. Εμφανίστηκε στην λίστα του περιοδικού με τις 50 πιο όμορφες γυναίκες στον κόσμο το 2006.
Λούκα Τόνι

Ο Λούκα Τόνι (ιταλικά: "Luca Toni", 26 Μαΐου 1977) είναι Ιταλός πρώην διεθνής ποδοσφαιριστής, που αγωνιζόταν ως κεντρικός επιθετικός. 

Γεννήθηκε στο Παβούλο νελ Φρινιάνο. Σημαντικός σταθμός στην καριέρα του ήταν η κατάκτηση του Παγκοσμίου Κυπέλλου του 2006.
Λουίζα της Νάπολης και της Σικελίας

Η Λουίζα της Νάπολης και της Σικελίας (27 Ιουλίου 1773 - 19 Σεπτεμβρίου 1802) ήταν πριγκίπισσα της Νάπολης και της Σικελίας και σύζυγος του τρίτου Αψβούργου Μεγάλου Δούκα της Τοσκάνης. 

Η "Λουίζα Μαρία Αμαλία Θηρεσία" ήταν το δεύτερο παιδί του βασιλιά Φερδινάνδου Α΄ των Δύο Σικελιών και της συζύγου του Μαρίας Καρολίνας της Αυστρίας, αδελφής της βασίλισσας της Γαλλίας Μαρίας Αντουανέττας.

Στις 15 Αυγούστου 1790 παντρεύτηκε τον πρώτο εξάδελφό της αρχιδούκα Φερδινάνδο της Αυστρίας στην Φλωρεντία, την πρωτεύουσα της Τοσκάνης, στην οποία ήταν μεγάλος δούκας απο την αρχή της χρονιάς. Το ζεύγος βασίλευσε στην Τοσκάνη έως το 1801, οπότε εξαναγκάστηκαν απο τον Ναπολέοντα να καταφύγουν στην Ετρουρία. Στην συνέχεια κατέφυγαν στην Βιέννη όπου ήταν αυτοκράτορας ο μεγαλύτερος κουνιάδος της Φραγκίσκος Β΄. Ο σύζυγός της πέθανε 23 χρόνια μετά τον θάνατο της  και το 1814 ο τίτλος  του Μεγάλου  Δουκάτου της Τοσκάνης  αναβίωσε μετά τον τίτλο της Ελίζας Βοναπάρτη. Επίσης, παντρεύτηκε ξανά στις 6 Μαΐου 1821 στην πριγκίπισσα Μαρία Φερδινάνδη της Σαξονίας. δεν υπήρχε κανένα πρόβλημα από αυτόν τον γάμο. Με τον Φερδινάνδο έκανε έξι παιδιά, καθώς πέθανε πάνω στην γέννα του τελευταίου αλλά μόνο τα τρία επέζησαν : 

* Καρολίνα Φερδινάνδα 1793-1802
*Φραγκίσκος Λεοπόλδος 1794-1800
*Λεοπόλδος Β΄ 1797-1870, μεγάλος δούκας της Τοσκάνης.
* Μαρία Λουίζα 1799-1857, άγαμη.
* Μαρία Θηρεσία 1801-1855, παντρεύτηκε τον Κάρολο Αλβέρτο της Σαρδηνίας.
Τσάδα

Η Τσάδα είναι κοινότητα της επαρχίας Πάφου στην Κύπρο.
Δημήτριος Τσιτσίμης

Ο Δημήτριος Τσιτσίμης ήταν Έλληνας καπνέμπορος και Μακεδονομάχος, οπλαρχηγός από την Στρώμνιτσα.
Αντώνιος Ζώης

Ο Αντώνιος Ζώης (1869 - 1941) ήταν Μακεδονομάχος, οπλαρχηγός από το Μοναστήρι της Πελαγονίας της σημερινής Βόρειας Μακεδονίας.
Κώτσος Κασάπογλου

class="infobox" style="font-size: 85%;"
colspan="3" style="text-align:center; font-size: large"|Κώτσος Κασάπογλου
style="background: #ffd700; text-align: center; color:black" colspan="3" | Προσωπικά στοιχεία
Ονοματεπώνυμο 
 colspan="2" Κώστας Κασάπογλου
Χώρα 
 colspan="2" Τουρκία
Διάρκεια ζωής 
colspan="2"|15 Νοεμβρίου 1935 - 5 Απριλίου 2016
Τόπος γέννησης    
colspan="2"|Πρίγκηπος, Κωνσταντινούπολη
Ύψος
 colspan="2" 1.71 μ.
Βάρος
 colspan="2" 73 κ.
 Θέση
 colspan="2" Eπιθετικός
style="background: #ffd700; text-align: center; color:black" colspan="3" Ομάδες
style="text-align: center;" colspan="3" "Αδαλάρσπορ", Μπεγιόγλουσπορ, Ιστανμπούλσπορ ΑΣ, "Βέφα ΣΚ".
<br> 
O Κώτσος Κασάπογλου (Κώστας Κασάπογλου) (τουρκ.: "Koço Kasapoğlu", επίσης γνωστός ως "Kostas" ή "Yorgo Kasapoğlu", 15 Νοεμβρίου 1935 - 5 Απριλίου 2016) ήταν Τούρκος ποδοσφαιριστής ελληνικής καταγωγής.
Μάρσα Γκέι Χάρντεν

Η Μάρσα Γκέι Χάρντεν ("Marcia Gay Harden", γενν. 14 Αυγούστου 1959) είναι Αμερικανίδα ηθοποιός του κινηματογράφου και το θέατρου. Η Χάρντεν συμμετείχε στα ξεκινήματά της, το 1990, στην ταινία των Τζόελ και Ίθαν Κοέν "Το πέρασμα του Μίλερ" "(Miller's Crossing)" και έγινε ευρύτερα γνωστή με τη συμμετοχή της στην ταινία "Κλαμπ χωρισμένων γυναικών" "(The First Wives Club)", πλάι στις Μπέτι Μίντλερ, Ντάιαν Κίτον και Γκόλντι Χόουν τον οποίο ακολούθησαν και άλλοι ρόλοι με σημαντικότερους εκείνους στις ταινίες "Φλάμπερ" "(Flubber, 1997)" και "Συνάντησε το Τζο Μπλάκ" "(Meet Joe Black, 1998)" που την καθιέρωσαν ως καρατερίστα. Το 2000 τιμήθηκε με βραβείο Όσκαρ Β' γυναικείου ρόλου για την ταινία "Πόλοκ, ο ασυμβίβαστος" "(Pollock, 2000)", όπου υποδυόταν τη σύζυγο του ζωγράφου Τζάκσον Πόλοκ, Λι Κράσνερ. Το 2004 προτάθηκε ξανά για Όσκαρ Β΄ γυναικείου ρόλου για τη συμμετοχή της στην ταινία του Κλιντ Ίστγουντ "Σκοτεινό Ποτάμι" "(Mystic River)", όπου εμφανιζόταν πλάι στους Σον Πεν και Τιμ Ρόμπινς. Έχει πρωταγωνιστήσει σε μια σειρά από επιτυχημένες εμπορικές και ανεξάρτητες ταινίες, με σημαντικότερες το "Space Cowboys" του 2000, το "Ταξίδι στην άγρια φύση" "(Into the Wild)" του 2007, "Η ομίχλη" "(The Mist)" του 2007 και "Κακά κορίτσια" "(Whip It, 2009)" που σκηνοθέτησε η Ντρου Μπάριμορ. Πιο πρόσφατα συμμετείχε στην ταινία "Πενήντα Αποχρώσεις του Γκρι" (Fifty Shades of Grey, 2015)

Το 2009, η Χάρντεν έλαβε βραβείο Τόνι για τη θεατρική παράσταση "God of Carnage" και έχει προταθεί μια φορά για βραβείο Έμμυ και δύο φορές για βραβείο σωματείου ηθοποιών.
Ο Θρύλος των Ιπτάμενων Φρουρών

Ο Θρύλος των Ιπτάμενων Φρουρών (αγγλικά: "Legend of the Guardians: The Owls of Ga'Hoole") είναι ο τίτλος αμερικανικής 3D ταινίας κινουμένων σχεδίων παραγωγής 2010, που βασίζεται στα τρία πρώτα βιβλία της σειράς "The Capture", "The Journey" και "The Rescue" της Κάθριν Λάσκι. Τη σκηνοθεσία ανέλαβε ο Ζακ Σνάιντερ ενώ οι Τζιμ Στάρτζες, Τζέφρεϊ Ρας, Ράιαν Κουάντεν, Έμιλι Μπάρκλεϊ, Άντονι ΛαΠάλια, Ντέιβιντ Γουένχαμ, Έλεν Μίρεν, Τζόελ Έτζερτον, Μίριαμ Μαργκόλις και άλλοι γνωστοί ηθοποιοί δάνεισαν τις φωνές τους στις κουκουβάγιες. 

Τα γραφικά είναι της εταιρείας Animal Logic. Η παραγωγή έγινε στην Αυστραλία και το σενάριο έγραψαν οι Τζον Ορλόφ και Έμιλ Στερν.
Μπαρτ Λάνκαστερ

Ο Μπέρτον Στίβεν Λάνκαστερ (αγγλικά: "Burton Stephen "Burt" Lancaster", 2 Νοεμβρίου 1913 - 20 Οκτωβρίου 1994), γνωστότερος ως Μπαρτ Λάνκαστερ, ήταν Αμερικανός ηθοποιός του κινηματογράφου βραβευμένος με Όσκαρ Α' Ανδρικού Ρόλου για την ταινία του 1960 Είμαστε Διεφθαρμένοι; "(Elmer Gantry)". Άλλες σημαντικές του συμμετοχές ήταν στις ταινίες: "Οι Δολοφόνοι" "(The Killers, 1946)", "Ο δήμιος των κολασμένων" "(The Brute Force, 1947)", "Όσο υπάρχουν άνθρωποι" "(From Here To Eternity, 1953)", "Σκοτεινοί Δολοφόνοι" "(Sweet Smell Of Success, 1957)", "Ο βαρυποινίτης του Αλκατράζ" "(The Birdman Of Alcatraz, 1962)", "Ο Γατόπαρδος (Il Gattopardo, 1963)" και "Ατλάντικ Σίτι" "(Atlantic City, 1980)". Πρώην ακροβάτης του τσίρκου ο Λάνκαστερ έχει μείνει γνωστός μέχρι και σήμερα, εκτός από τις ερμηνείες του και για την αθλητική του διάπλαση και το ξέφρενό του γέλιο. Οι πρώτες του προσπάθειες να αναδειχτεί στον κόσμο του θεάματος είχαν αποβεί άκυρες, καθώς οι παραγωγοί τον χαρακτήριζαν ως "Ο κύριος μύες και δόντια". Ο Λάνκαστερ κατάφερε να αναρριχηθεί σιγά σιγά στην κορυφή, από τη στιγμή που άρχισε να υποδύεται αντιήρωες κατά τα τέλη της δεκαετίας του '50, έχοντας αποποιηθεί την εικόνα του κλασικού Αμερικανού ήρωα. Στην καλλιτεχνική του ωρίμανση συνετέλεσε και το γεγονός ότι ίδρυσε σε συνεργασία με τον Χάρολντ Χεχτ μια ανεξάρτητη εταιρία παραγωγής, μέσω της οποίας λάνσαρε μερικές από τις πιο επιτυχημένες ταινίες της δεκαετίας του 50', όπως το Μάρτι "(Marty, 1955)" και το Χωριστά Τραπέζια "(Separate Tables, 1958)". Ο Λάνκαστερ στα μέσα της δεκαετίας του 50' καταπιάστηκε και με τη σκηνοθεσία. Πρώτη του σκηνοθετική απόπειρα ήταν η ταινία "Οι αλυσίδες σπάζουν" "(Kentuckian, 1955)", ενώ το δεύτερο σκηνοθετικό του εγχείρημα, η ταινία "Ο άνθρωπος του μεσονυχτίου" "(The Midnight Man, 1974)" ακολούθησε σχεδόν 20 χρόνια μετά το πρώτο. Το 1999, το Αμερικανικό Ινστιτούτο Κινηματογράφου τον κατέταξε στην 19η θέση στη λίστα με τους 25 μεγαλύτερους σταρ όλων των εποχών.
Μιχαήλ Ζωγράφος

Ο Μιχαήλ Ζωγράφος ήταν Έλληνας δικαστικός. 

Ήταν γιος του Λεωνίδα Ζωγράφου. Σπούδασε νομικά και εισήλθε στο δικαστικό σώμα το 1911. Κατά τη διάρκεια της δικαστικής σταδιοδρομίας του διετέλεσε πρόεδρος πρωτοδικών και εφέτης Θεσσαλονίκης ενώ αργότερα, το 1915, εντάχθηκε στο σώμα της Στρατιωτικής Δικαιοσύνης. Την περίοδο 1920-1922 παύθηκε για πολιτικούς λόγους. Με την ιδιότητα του στρατιωτικού δικαστικού συμβούλου α΄ τάξεως έλαβε μέρος ως αναπληρωματικό μέλος στο έκτακτο στρατοδικείο της δίκης των έξι ενώ διετέλεσε και μέλος του Αναθεωρητικού Δικαστηρίου. Αποστρατεύθηκε αρχικά το 1935 αλλά επανήλθε στην ενεργό δράση το 1943 και προήχθη στην ισόβια θέση του προέδρου του Αναθεωρητικού Δικαστηρίου για να αποστρατευθεί τελικώς το 1945.

Το 1924 συμμετείχε ως πληρεξούσιος στην Δ΄ Συντακτική Συνέλευση.
715 Τρανσβααλία

H Τρανσβααλία (Transvaalia) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,942. Ανακαλύφθηκε το 1911 από τον Νοτιοαφρικανό αγγλικής καταγωγής αστρονόμο Χάρρυ Έντγουιν Γουντ, που παρατηρούσε από το Γιοχάνεσμπουργκ, και πήρε το όνομά της από την επαρχία Τράνσβααλ της Νότιας Αφρικής. Υπήρξε ο πρώτος από τους συνολικά 12 αστεροειδείς που ανεκάλυψε ο συγκεκριμένος αστρονόμος.

* Στις 23 Απριλίου 1920 ανακαλύφθηκε το αντικείμενο με την προσωρινή ονομασία (τα διακριτικά) 1920 GZ και πήρε το όνομα 933 Σούζι πριν γίνει αντιληπτό ότι το 1920 GZ και η 715 Τρανσβααλία ήταν το ίδιο σώμα. Το όνομα 715 Τρανσβααλία κρατήθηκε για αυτό, ενώ το όνομα 933 Σούζι (απο-)δόθηκε τελικά στον αστεροειδή 1927 CH που ανακαλύφθηκε στις 10 Φεβρουαρίου 1927 από τον Καρλ Ράινμουτ.
Κακάου

Ο Κλαουντεμίρ Ζερόνιμο Μπαρέτο (', γενν. 27 Μαρτίου 1981, Σάντο Αντρέ), περισσότερο γνωστός ως Κακάου (), είναι διακεκριμένος Βραζιλιάνος ποδοσφαιριστής, που αγωνίζεται στην γερμανική ΦφΜ Στουτγκάρδη.

Το 2009 απέκτησε γερμανική υπηκοότητα. Έκτοτε αποτελεί μέλος της εθνικής Γερμανίας, ενώ αγωνίστηκε και στο Μουντιάλ του 2010, πετυχαίνοντας ένα γκολ.
Γεωργιανή εποχή

Η Γεωργιανή εποχή είναι μια περίοδος της Βρετανική ιστορία, κανονικά ορίζεται να περιλαμβάνει τις βασιλείες των μοναρχών Γεωργίου Α', του Γεωργίου Β', του Γεωργίου Γ' και του Γεωργίου Δ', δηλ. καλύπτει την περίοδο από το 1714 ως το 1830, (με την υποπερίοδο της της Αντιβασιλείας, που ορίζεται από την Αντιβασιλεία του Γεωργίου Δ' ως Πρίγκιπα της Ουαλίας κατά την ασθένεια του πατέρα του Γεωργίου Γ'). Μερικές φορές η βασιλεία του Γουλιέλμου Δ' (1830 το 1837) περιλαμβάνεται επίσης. 
Ο όρος "Γεωργιανή" χρησιμοποιείται κανονικά στους τομείς της αρχιτεκτονικής και της κοινωνικής ιστορίας.
Πέτερ Λίντμπαακ

O Πέτερ Λίντμπαακ (Peter Lindbäck, γενν. στις 14 Ιουνίου 1955 στο Ελσίνκι) είναι ο Κυβερνήτης των Νήσων Ώλαντ. 

Ακολούθησε σπουδές στο Πανεπιστήμιο του Ελσίνκι, από όπου αποφοίτησε με πτυχίο στο Δίκαιο, το 1981.

Ο Λίντμπαακ διορίστηκε κυβερνήτης των νησιών Ώλαντ στις 5 Μαρτιου 1999, μετά την αποχώρηση του προκατόχου του, Χένρικ Γκούσταφσον.
Γήινη τροχιά

<br>
thumb|250px|Διάφορες γήινες τροχές.
Γήινη τροχιά είναι μία τροχιά γύρω από τη Γη. Η Σελήνη, ο μόνος φυσικός δορυφόρος της Γης, βρίσκεται σε τροχιά γύρω της. Τεχνητοί δορυφόροι είναι επίσης τοποθετημένοι σε γήινη τροχιά, ενώ εξερευνητικές διαστημικές συσκευές ξεκινούν γενικά την αποστολή τους διατρέχοντας πρώτα μία γήινη τροχιά προτού να συνεχίσουν το ταξίδι τους για άλλο ουράνιο σώμα.
Βίλλεμστατ

Το Βίλλεμστατ (ολλανδικά: "Willemstad") είναι η πρωτεύουσα του Κουρασάο και πρώην πρωτεύουσα των Ολλανδικών Αντιλλών μέχρι την διάλυσή τους τον Οκτώβριο του 2010. Η πόλη βρίσκεται στο ομώνυμο νησί της Καραϊβικής Θάλασσας, με τον πληθυσμό της να εκτιμάται στους 140.000 κατοίκους. 

Βρίσκεται στο νοτιοδυτικό τμήμα του νησιού. Το ιστορικό κέντρο του Βίλλεμσταντ χωρίζεται σε δύο τμήματα, την "Πούντα", η οποία δημιουργήθηκε το 1634 όταν οι Ολλανδοί κατέλαβαν το νησί από τους Ισπανούς και την "Οστρομπάντα" που ιδρύθηκε το 1707 και θεωρείται το πολιτιστικό κέντρο της πόλης. Μεταξύ των δύο αυτών τμημάτων υπάρχει ο κολπίσκος της Αγίας Άννας, που σχηματίζει ένα φυσικό λιμάνι με το όνομα "Σότεγκατ". Τα δύο τμήματα της πόλης ενώνονται με πλωτή γέφυρα που φέρει το όνομα της Βασίλισσας Έμμας και κατασκευάστηκε το 1888, ενώ σύνδεση υπάρχει και μέσω μιας άλλης, νεότερης γέφυρας (του 1967) που φέρει το όνομα της Βασίλισσας Τζουλιάνας. 

Η πόλη περιέχει μια σειρά από κτίρια αποικιακής αρχιτεκτονικής, επηρεασμένα από το ολλανδικό στυλ. Το κέντρο της πόλης, με την ιδιόμορφη αρχιτεκτονική του και την όμορφη είσοδο λιμανιού, έχει συμπεριληφθεί στον Κατάλογο Μνημείων Παγκόσμιας Πολιτιστικής Κληρονομιάς της UNESCO.

Λόγω της θέσης της κοντά στην πετρελαιοπαραγωγό Βενεζουέλα, την πολιτική σταθερότητά του και το φυσικό βαθύ λιμάνι του, το Βίλλεμσταντ αποτελεί ένα από τα σημαντικότερα λιμάνια στην Καραϊβική. Στην πόλη υπάρχει επίσης ένα διυλιστήριο πετρελαίου, το οποίο αρχικά ανήκε στη Shell, αλλά αργότερα παραχωρήθηκε στην τοπική κυβέρνηση και τώρα είναι μισθωμένο στην PDVSA, την κρατική εταιρεία πετρελαίου της Βενεζουέλας. 

Η πόλη εξυπηρετείται επίσης από το διεθνές αεροδρόμιο Χάτο.
Ανακριτική

Η Ανακριτική είναι ιδιαίτερος κλάδος της Ποινικής Επιστήμης, της Εγκληματολογίας, που έχει ως αντικείμενο μελέτης το έγκλημα, την αποκάλυψη του δράστη αυτού, τον εγκληματία και ως σκοπό την καταπολέμηση της εγκληματικότητας. Το ενδιαφέρον της ανακριτικής αρχίζει από την διάπραξη του εγκλήματος, ή και από την πρόληψη σχεδιαζόμενου μέχρι την έκδοση δικαστικής απόφασης ενοχής ή αθώωσης κατηγορουμένου.

Η Ανακριτική ως προς το αντικείμενο προσδιορισμού των οργάνων που επιλαμβάνονται της ανάκρισης των εγκλημάτων, καθώς και για την έρευνα, τη συλλογή και τον έλεγχο των αποδεικτικών στοιχείων που σχετίζονται με τη διάπραξη ενός εγκλήματος για την αποκάλυψη της ταυτότητας του δράστη, περίπου ταυτίζεται με το Ποινικό Δικονομικό Δίκαιο ή Ποινική Δικονομία, που προσδιορίζει και τα όρια μέσα στα οποία μπορούν να δράσουν τα όργανα της ανάκρισης. Το ουσιώδες όμως σημείο της Ανακριτικής είναι η έρευνα σύγχρονων και αποτελεσματικών μεθόδων ανάκρισης καθώς μέσων και τρόπων διαλεύκανσης εγκλημάτων που δια της νομοθετικής οδού εμπλουτίζουν και εκσυγχρονίζουν την Ποινική Δικονομία, π.χ. η καθιέρωση πραγματογνωμόνων, η εισαγωγή επιστημονικών μεθόδων διάγνωσης κρίσιμων θεμάτων, (χρήσης τοξικών ουσιών, οινοπνεύματος, ή βιοχημικών εξετάσεων κ.λπ.), όπως και άλλοι μέθοδοι και μέτρα, αποτελούν κατακτήσεις της Ανακριτικής.
Στο προβάδισμα αυτό της Ανακριτικής ακολουθούν πλέον οι διατάξεις της Ποινικής Δικονομίας που τακτικά αναπροσαρμόζονται στις σύγχρονες εξελίξεις, επιστημονικές και τεχνικές κατακτήσεις της Ανακριτικής.
Πρωτάθλημα ποδοσφαίρου Σλοβακίας

Το Πρωτάθλημα ποδοσφαίρου Σλοβακίας (σλοβακικά: "Slovak Super Liga") γνωστό και ως "Corgoň Liga" για εμπορικούς λόγους, είναι η δημοφιλέστερη ποδοσφαιρική διοργάνωση της Σλοβακίας. Ξεκίνησε την περίοδο 1993-94 μετά τη διάλυση της Τσεχοσλοβακίας.
Νέπιντο

Το Νέπιντο (βιρμανικά: နေပြည်တော် · προφορά: [nèpjìdɔ̀], επίσημη λατινική μεταγραφή: Naypyidaw ή Nay Pyi Taw ή Naypyitaw), είναι η επίσημη πρωτεύουσα της Μιανμάρ από τις 6 Νοεμβρίου 2005, μετά τη μετακίνησή της από τη Γιανγκόν (Ρανγκούν), 200 μίλια βορειότερα, σε μια περιοχή 2 μίλια δυτικά της πόλης Πινμάνα. Η πόλη βρίσκεται κεντρικότερα και σε πιο στρατηγική θέση, σε σχέση με την παλαιά πρωτεύουσα.

Το Νέπιντο είναι μια νέα πόλη, που η κατασκευή της ξεκίνησε το 2002, ενώ σήμερα ο πληθυσμός της φτάνει περίπου τους 925.000 κατοίκους (τρίτη μεγαλύτερη πόλη της χώρας). Το όνομα της νέας αυτής πόλης ανακοινώθηκε στις 27 Μαρτίου 2006 και γενικά σημαίνει «βασιλική πρωτεύουσα», «έδρα του βασιλιά» ή «κατοικία των βασιλέων» (κυριολεκτικά μεταφράζεται ως «βασιλική πόλη του ήλιου»). 

Είναι οργανωμένη σε μια σειρά από ζώνες. Υπάρχει οδική και σιδηροδρομική σύνδεση με άλλες πόλεις της χώρας, ενώ εξυπηρετείται και από το διεθνές αεροδρόμιο του Νέπιντο, 16 χιλιόμετρα νοτιοανατολικά της πόλης.
Μπατμάν

Το Μπατμάν (IPA: ; ) είναι πόλη της νοτιοανατολικής Τουρκίας και πρωτεύουσα της ομώνυμης επαρχίας.
Κυτταρικό τοίχωμα

Κυτταρικό τοίχωμα ονομάζεται το θεμελιώδες στρώμα που περιβάλλει εξωτερικά την κυτταρική μεμβράνη ορισμένων κυττάρων. Κύριος ρόλος του είναι να παρέχει στο κύτταρο συνεκτικότητα, ακαμψία και ανθεκτικότητα απέναντι σε μηχανικές καταπονήσεις. Κυτταρικό τοίχωμα συναντάται στα κύτταρα που απαντώνται στα ανώτερα φυτά, τα φύκη, τους μύκητες, και τα βακτήρια. Τα κύτταρα που υπάρχουν στα ζώα, καθώς και στα πρωτόζωα δεν έχουν κυτταρικό τοίχωμα.
Coq

thumb|300px|Μια συνεδρία αλληλεπιδραστικής απόδειξης στο CoqIDE, το σενάριο της απόδειξης φαίνεται στα αριστερά και η κατάσταση της απόδειξης φαίνεται στα δεξιά.

Στην επιστήμη υπολογιστών, το Coq είναι ένας διαλογικό εργαλείο απόδειξης θεωρημάτων (interactive theorem prover). Υποστηρίζει την έκφραση μαθηματικών βεβαιώσεων, ελέγχει μηχανικά αποδείξεις τους, βοηθά στην εύρεση τυπικών αποδείξεων και εξάγει ένα πιστοποιημένο πρόγραμμα (certified program) από μια κατασκευαστική απόδειξη των τυπικών προδιαγραφών του. Το Coq λειτουργεί στη θεωρία του λογισμού των επαγωγικών κατασκευών (calculus of inductive constructions), ο οποίος αποτελεί παράγωγο του λογισμού των κατασκευών (calculus of constructions). Το Coq δεν είναι αυτόματος αποδείκτης θεωρημάτων αλλά περιλαμβάνει τακτικές αυτόματης απόδειξης θεωρημάτων και διάφορες διαδικασίες απόφασης (decision procedures).

Το Coq υλοποιεί μια συναρτησιακή γλώσσα προγραμματισμού με εξαρτώμενους τύπους (dependent types).

Αναπτύσσεται στη Γαλλία, στο εγχείρημα TypiCal (πρώην LogiCal), στο οποίο συμμετέχουν από κοινού το INRIA, η Πολυτεχνική Σχολή (École Polytechnique), το Πανεπιστήμιο Paris-Sud 11 και το CNRS. παλιότερα υπήρχε και μια ομάδα στην École Normale Supérieure de Lyon. Ο αρχηγός της ομάδας είναι ο Benjamin Werner. Το Coq υλοποιείται σε Objective Caml.

Η λέξη "coq" σημαίνει "κόκορας" στα Γαλλικά και προκύπτει από μια παράδοση ονομασίας των Γαλλικών ερευνητικών εργαλείων με ονόματα ζώων. Αποτελεί επίσης αναφορά στον Τιερί Κοκάν (Thierry Coquand), ο οποίος ανέπτυξε το λογισμό των κατασκευών με το Ζεράρ Υ (Gérard Huet). Αρχικά, ονομαζόταν απλά Coc, τα αρχικά των λέξεων "calculus of construction".
Τζόνι Χαλιντέι

Ο Τζόνι Χαλιντέι (πραγματικό όνομα Ζαν-Φιλίπ Σμετ, Παρίσι, 15 Ιουνίου 1943 - 5 Δεκεμβρίου 2017) ήταν Γάλλος τραγουδιστής και ηθοποιός.

Ξεκίνησε την καριέρα του το 1959. Το πρώτο του άλμπουμ "Hello! Johnny" κυκλοφόρησε το 1960. Την εποχή εκείνη θεωρήθηκε από τα μέσα ως ο "Γάλλος Έλβις Πρίσλεϊ". Μετρά 18 πλατινένια άλμπουμ, ενώ είχε πουλήσει πάνω από 110 εκατομμύρια δίσκους παγκοσμίως μέχρι το 2012.

Πέθανε στο Παρίσι στις 5 Δεκεμβρίου 2017, από καρκίνο των πνευμόνων. Στην κηδεία του συνόδεψαν τη σωρό του μεγάλος αριθμός θαυμαστών του, ανάμεσα στους οποίους και ο πρόεδρος της Γαλλίας Εμμανυέλ Μακρόν ο οποίος εκφώνησε επικήδειο λόγο.